**Утвърждавам:/п/**

**Никола Белишки**

**Кмет на Община Панагюрище**

**ТЕХНИЧЕСКА СПЕЦИФИКАЦИЯ**

**„БЛАГОУСТРОЯВАНЕ НА УЛИЦИ В С.ПОИБРЕНЕ, С. ОБОРИЩЕ И С. ПОПИНЦИ ОБЩИНА ПАНАГЮРИЩЕ ” ПО ОБОСОБЕНИ ПОЗИЦИИ:**

**ОБОСОБЕНА ПОЗИЦИЯ №1: „Благоустрояване на ул. „Св.Недельо Иванов", с.Поибрене” – пътни работи**

**ОБОСОБЕНА ПОЗИЦИЯ №2: „Благоустрояване на улица "Милчовец", с.Оборище” – пътни работи**

**ОБОСОБЕНА ПОЗИЦИЯ №3: „Благоустрояване на улица "Васил Левски", с.Попинци” – пътни работи, I етап**

**Обхват на съответните видове строителни работи:**

Поръчката представлява изпълнение на пътни строителни работи с цел подобряване условията за достъп към имотите на ул.**„Св.Недельо Иванов", с.Поибрене”, улица "Милчовец", с.Оборище” и улица "Васил Левски", с.Попинци”**, община Панагюрище в обем и видове работи, съгласно приложените количествени сметки.

**За ОБОСОБЕНА ПОЗИЦИЯ №1: „Благоустрояване на ул. „Св.Недельо Иванов", с.Поибрене” – пътни работи**

* Профилиране на улицата чрез: земни работи за оформяне на земно легло; направа на трошенокаменна настилка с дебелина 30 см.; полагане на бетонови бордюри; полагане на плътен асфалтобетон 5 см; нивилета да бъде съобразена със съществуващия терен, входове на имоти и гаражи и имотните граници.

Ширина платно – 4,50 м., обхват и дължина на участъка – 210 м. **/** приложена скица 1/

КОЛИЧЕСТВЕНА СМЕТКА

|  |  |  |  |
| --- | --- | --- | --- |
| **№** | **Наименование** | **ед.мярка** | **количество** |
| 1 | Изкоп машинен и профилиране на пътното платно вкл. транспорт на 2 км | м3 | 300 |
| 2 | Доставка и полагане на бетонови бордюрри 50/25/15 вкл. всички присъщи разходи и материали | м.л. | 420 |
| 3 | Направа на пътна основа от сортиран трошен камък 0-63 вкл. уплътняване - 30см. | м2 | 300 |
| 4 | Полагане плътен асфалтобетон - 5см | т | 114 |

**За ОБОСОБЕНА ПОЗИЦИЯ №2: „Благоустрояване на улица "Милчовец", с.Оборище” – пътни работи**

* Профилиране на улицата чрез:разваляне (фрезоване) на съществуващата асфалтова настилка; полагане на един пласт асфалт – износващ 5 см; разваляне и подмяна на бордюри.

Ширина платно – 5,80 м., обхват и дължина на участъка – 214 м. **/** приложена скица 2/

КОЛИЧЕСТВЕНА СМЕТКА

|  |  |  |  |
| --- | --- | --- | --- |
| № | Наименование | ед.мярка | количество |
| 1 | Технологично фрезоване на 4см. ,вкл.транспорт на 2км. | м2 | 1400 |
| 2 | Доставка и полагане на бетонови бордюри 50/25/15 вкл.всички присъщи разходи и материали | мл | 400 |
| 3 | Демонтаж на бетонови бордюри вкл.натоварване на транспорт | мл | 400 |
| 4 | Полагане на плътен асфалтобетон на 5см | т | 168 |
| 5 | Битумен разлив | м2 | 1400 |

* **ОБОСОБЕНА ПОЗИЦИЯ №3: „Благоустрояване на улица "Васил Левски", с.Попинци” – пътни работи, I етап от о.т.259**

Профилиране на улицата чрез: земни работи за оформяне на земно легло; направа на трошенокаменна настилка с дебелина 30 см.; полагане на бетонови бордюри; полагане на един пласт асфалт – биндер 5 см; изготвяне на геодезическо заснемане и нивелета съобразена със съществуващия терен, входове на имоти и гаражи и имотните граници на цялата улица с дължина – 550 м. **/** приложена скица 3/

Изпълнявания етап е с начална о.т. 259, като обема работа е съобразен съгласно приложената Количествена сметка.

КОЛИЧЕСТВЕНА СМЕТКА

|  |  |  |  |
| --- | --- | --- | --- |
| № | Наименование | ед.мярка | количество |
| 1 | Изкоп машинен и профилиране на пътното платно вкл.транспорт на 2км | м3 | 500 |
| 2 | Доставка и полагане на бетонови бордюри 50/25/15 вкл.всички присъщи разходи и материали | м л | 700 |
| 3 | Направа на пътна основа с СТК 0–63 вкл.уплътняване 30см. | м3 | 500 |
| 4 | Полагане на неплътен асфалтобетон на 5см | т | 210 |
| 5 | Геодезическо заснемане и нивелета от о.т.259 до о.т.251 | бр. | 1 |

**Изисквания към основните видове СМР**

Бетонови бордюри 15/25 (БДС-EN – 1340:2005)

Бордюрите се поставят преди настилката на тротоарното и уличното платно и служат за изходна база при построяване на тротоарите. Същите се полагат върху бетонова основа КЛАС В15.

Ще се полагат и замонолитват на разтвор, с по-малко от 10 мм и не повече от 40 мм дебелина върху бетонна основа Клас В15. Алтернативно могат да се полагат и замонолитват директно на бетонна основа от Клас В15, докато е още пластична. Всички готови елементи ще бъдат замонолитени с бетон клас В15. Всички партиди бетонови елементи трябва да бъдат придружени от сертификат за качество.

Изискванията към продуктите от трошен камък в съответствие с изискванията на БДС EN 13043+АС

Изискванията към продуктите за нови покрития от асфалтови пластове са в съответствие с БДС EN 13108.

**Методи на измерване, приемане и плащането на извършените строителни работи:** Количеството на извършените работи ще се констатира с протокол за действително извършени работи /обр.19/, подписан от представители на Възложителя и на Изпълнителя.

Качествата  на влаганите материали следва да отговарят на изискванията на техническите спецификации съгласно НАРЕДБА за съществените изисквания към строежите и оценяване съответствието на строителните продукти.

**Нормативни документи:**

Техническото изпълнение на строителната дейност трябва да бъде извършено в съответствие с изискванията на българските нормативи. Особено внимание следва да се отдели на следните нормативи:

1. Закон за устройство на територията (ЗУТ);
2. Наредба № 2 от 31.07.2003 г. на МРРБ към ЗУТ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
3. Закони, правилници и наредби по отношение здравословните и безопасни условия на труд ;
4. БДС за влаганите материали, изпълнението на работите, изпитванията на материалите, приемане на изпълнените работи и на доставените материали и оборудване

Изпълнителят е длъжен да съхранява на строителния обект по всяко време екземпляри от всички одобрени документи, като стандарти и инструкции за изпитвания. Използването на метрични мерни единици е задължително за всички строителни работи и доставки.

В допълнение към изискванията, съдържащи се в настоящите спецификации, и при спазване на всички изменения, поискани от органите на местната власт, всички извършени работи и доставени материали трябва да отговарят на актуалните (действащи в момента на провеждане на конкурса) Български държавни стандарти или еквивалентни международни стандарти.

**Материали и заводско произведени елементи:**

За всички материали, вложени при изпълнението на предмета на поръчката да се представят сертификати и декларации за съответствие и декларации за произход.

Всички материали, които ще бъдат използвани в строителните работи, трябва да са нови, неизползвани и от все още произвеждан модел.

Прилагането на други признати стандарти, осигуряващи равностойно или по-високо качество от изброените, се приема след като Възложителя на обекта прегледа въпросните стандарти и даде съгласието си за прилагането им, като не се допуска прилагане на стандарти, които противоречат на български стандарти и нормативни актове.

Материалите се доставят, придружени със съответната документация, сертификати и декларации за съответствие. Всички материали трябва да са ясно обозначени, за да могат да бъдат идентифицирани.

Изпълнителят е длъжен при изпълнение на поръчката да използва материали, отговарящи на изискванията на количествените сметки и техническата спецификация.

Изпълнителят е длъжен да съхранява на строителния обект по всяко време екземпляри от всички одобрени документи, като стандарти и инструкции за изпитвания.

Възложителят може по всяко време да инспектира работите, да контролира технологията на изпълнението и да издава инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качество на изпълнение, работите се спират и Възложителят уведомява Изпълнителя за нарушения в договора.

Всички дефектни материали се отстраняват от строежа, а некачествено извършените работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

Използването на метрични мерни единици е задължително за всички строителни работи и доставки. Работите се измерват в единици, както е посочено в позициите, на договорните Количествени сметки (линейни метри, квадратни метри, кубични метри, бройки и др.) Позиции, уточнени като комплект ще бъдат измерени в единична мярка включваща всички специфични компоненти и аксесоари.

Работите или части от работа предмет на измерване и плащане са съгласно текста на позициите в Количествената сметка и трябва да бъдат напълно завършени с всички слоеве, компоненти, аксесоари и др.

**Стандарти:**

Всички строителни материали (продукти), които се влагат в строежа, трябва да отговарят на изискванията на Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006г. и/или да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение.

Материали, които отговарят на други признати стандарти и които осигуряват в достатъчна степен равностойно или по-високо качество се приемат само със съгласието на Възложителя.

**Оборудване**

Изпълнителят е длъжен да осигури необходимото оборудване, предназначено за ползване по време на строително-монтажните работи.

**Контрол върху строителните работи**

Изпълнителят е длъжен преди започване на строително-монтажните работи да изготви, а по време на изпълнението им да води ежедневно необходимата документация за всички СМР, материали и оборудване.

Всички измервания и изпитвания се извършват от Изпълнителя, който съхранява резултатите от тях.

Изпълнителят е длъжен да осигури на Възложителя по всяко време достъп до съхраняваните от него данни.

Изпълнителят е длъжен да изхвърля всички отпадъчни материали от строителните работи на свой риск и за своя сметка в съответствие с приложимите български нормативни изисквания и Наредба за опазване на околната среда.

**Контрол на качеството:**

Изпълнителят е длъжен да упражнява контрол на качеството в съответствие с нормативните документи и процедури за качество.

**Изисквания за безопасност**

Всички дейности на обекта се извършват в съответствие с приложимите български нормативни изисквания.

**Задължително се спазват:**

* Наредба №2 за минималните изисквания за здравословни и безопасни условия на труд при извършване на строителни и монтажни работи;
* Наредба №3 за минималните изисквания безопасност и здравето на работещите при използване на лични предпазни средства на работното място;
* Наредба № 7/1999 г. за минималните изисквания за здравословни и безопасни условия на труд на работните места и при използване на работното оборудване;
* Закон за здравословни и безопасни условия на труд;
* Закон за устройство на територията;
* Всички други нормативни документи, приложими за изпълнение на съответната дейност.

**Предварителна техническа информация**

Във връзка с изготвянето на предложението си всеки участник в процедурата трябва да: провери и анализира предоставените данни, посети и огледа площадката и да добие необходимата информация, както и да направи допълнителни замервания, изчисления и проучвания с цел изясняване на задачите, да прецени вида на оборудването и подготвителните работи на обекта, необходими за окончателното завършване на строително-монтажните работи.

Възложителят ще предостави цялата налична информация, която би била полезна за изпълнението на строителните и ремонтни работи.

**Изготвил: /п/**

**инж. Димитър Бозаджиев**

**началник отдел „ТСУ”**